सूर्य नेपाल र शेर्पा एडभेञ्चर गियर जस्ता तयारी पोशाक उत्पादकहरूले अन्तर्राष्ट्रिय ब्राण्ड बनाइसकेका छन् । पश्चिमा संसारमा नेपाली ‘क्रेजी ह्याट’ लोकप्रिय भएको डेढ दशक भइसकेको छ । भूटानमा खपत भइरहेको नेपालमा बनेको नीक ट्रान्सफर्मर यही सालबाट अरब र अफ्रिकासम्म पुग्दैछ । नेपाली चिया, कफी, अदुवा, अलैंची आदिलाई विश्व बजारले रुचाएको धेरै भइसक्यो । राष्ट्रिय र अन्तर्राष्ट्रिय बजारमा ‘मेड इन नेपाल’ को विस्तारका कथा कम रोचक छैनन् (हे. रिपोर्ट र बक्सहरू) ।
